Diari Oficial de la Generalitat Valenciana


Sumari del DOGV 5664, del 20-12-2007 (2007/14778)

Subhasta número S2008R4686001001.
---------------------------------

### Dades del document

Número de DOGV
:   5664

Data del DOGV
:   20-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/14582


Data del document
:   07-11-2007

Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Descriptors 

:   * venda en subhasta

Subhasta número S2008R4686001001. [2007/14180]  
El cap de la Dependència de Recaptació de la Delegació de l'Agència Estatal d'Administració Tributària de València fa saber:  
Que de conformitat amb el que disposa l'article 101 del Reglament General de Recaptació aprovat pel Reial Decret 939/2005, de 29 de juliol, es van dictar acords amb data 7 de novembre del 2007 que decretaven l'alienació per mitjà d'una subhasta dels béns que es detallen en la relació de béns que se subhastaran inclosa en este anunci com a annex I. La subhasta tindrà lloc el dia 17 de gener de 2008, a les 10.00 hores, a la Delegació de l'Agència Estatal d'Administració Tributària de València, carrer de Guillem de Castro, 4 (sala d'actes, 2n pis) a València.   
En compliment de l'esmentat article, es publica el present anunci i s'adverteix les persones que desitgen participar en la subhasta del següent:  
Primer. Els béns que s'han de subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, dels interessos que s'hagen meritat o es meriten fins a la data d'ingrés en el Tresor, dels recàrrecs del període executiu i de les costes del procediment de constrenyiment.  
Tercer. Els licitadors podran enviar o presentar les seues ofertes en un sobre tancat des de l'anunci de la subhasta fins a una hora abans del seu començament, sense perjudici que puguen participar personalment en la licitació amb postures superiors a les del sobre. Les ofertes esmentades, que tindran el caràcter de màximes, seran presentades al registre general de l'oficina on s'efectue la subhasta, fent-se constar a l'exterior del sobre les dades identificatives d'esta. Al sobre s'inclouran, a més de l'oferta i el depòsit constituït conforme al punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.   
Els licitadors podran participar en la subhasta per via telemàtica, presentant ofertes i/o realitzant licitacions automàtiques, a través de la pàgina web de l'Agència Tributària http://www.agenciatributaria.es/, d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Tots els licitadors hauran de constituir davant de la mesa de subhasta, amb anterioritat a la seua celebració, un depòsit del 20 per cent del tipus de subhasta en primera licitació, llevat d'aquells lots en què s'haguera acordat un percentatge menor, que en cap cas serà inferior al 10 per cent. L'import del depòsit per a cada un dels lots està determinat en la relació de béns que s'han de subhastar inclosa en este anunci.   
El depòsit haurà de constituir-se per mitjà d'un xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a este sistema, que assignarà un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine esta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho considera procedent, fixant el nou tipus de subhasta en el 75% del tipus de subhasta en 1a licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, on no cal tenir un compte obert. També pot realitzar-se el pagament per mitjà d'un càrrec en el seu compte corrent, a través d'Internet a l'adreça http://www.agenciatributaria.es/, en l'opció: Oficina Virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, l'Agència Tributària procedirà a alçar la retenció realitzada sobre el depòsit constituït per l'adjudicatari.  
Seté. Si en la licitació no s'haguera cobert el deute i quedaren béns sense adjudicar, la mesa anunciaria la iniciació del tràmit d'adjudicació directa.  
Les ofertes es podran presentar en el termini que amb este objecte comunique la mesa de subhasta. S'hauran de presentar en un sobre tancat al registre general de l'oficina on s'haja efectuat la subhasta i hauran d'anar acompanyades, si pertoca, del depòsit.   
Així mateix, es podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, esta obrirà les ofertes presentades, i podrà procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en 1a licitació, quan no s'haja considerat procedent celebrar una 2a licitació; si haguera existit 2a licitació, no hi haurà preu mínim.   
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'una escriptura pública de venda d'immobles.  
Nové. Quan es tracte de béns inscriptibles en registre públics, els licitadors no tindran dret a exigir altres títols de propietat que els aportats en l'expedient; estos títols estaran a disposició dels interessats a les oficines d'esta Dependència de Recaptació, on podran ser examinats tots els dies hàbils a partir de la publicació del present anunci, fins al dia anterior al de la subhasta. En cas de no estar inscrits els béns al Registre, el document públic de venda és títol per mitjà del qual pot efectuar-se la immatriculació en els termes que disposa la legislació hipotecària; en els altres casos que calga, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.   
Desé. El tipus de subhasta no inclou els impostos indirectes que graven la transmissió dels dits béns. Totes les despeses i impostos derivats de la transmissió, inclosos els derivats de la inscripció al registre corresponent del manament de cancel·lació de càrregues posteriors, seran a càrrec de l'adjudicatari.   
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat; i seran a càrrec d'este les despeses que queden pendents de pagament.  
Onzé. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
Dotzé. També s'aplicaran les condicions que disposa l'annex 2. En tot allò no previst en este anunci caldrà ajustar-se al que preceptuen les disposicions legals que regulen l'acte.  
Dependència de Recaptació   
Unitat de Subhastes  
17 de gener de 2008  
Relació de béns que se subhasten  
Subhasta núm.: H3428Y3470437527   
Lot núm. 01   
Tipus de subhasta en 1ª licitació: 647.159,00 €   
Trams: 2.000,00 €   
Depòsit: 129.431,80 €   
Bé número 1   
Tipus de bé: habitatge .  
Tipus de dret: ple domini.   
Localització: part. Cementeri, s/n.  
46767 Alzira València   
Inscripció: Registre d'Alzira.  
Tom: 1762. Llibre: 621 d'Alzira.  
Foli: 139. Finca: 20441. Inscripció: 3.  
Descripció: rústica. Catorze àrees, setanta-set centiàrees i huitanta-un decímetres quadrats, de terra de secà forest, plantada d'ametlers, hui parcel·la, en terme d'Alzira, partida del Cementeri; dins d'este perímetre hi ha un habitatge unifamiliar, que inclou garatge, de 72 m² de soterrani; planta baixa de 105 m², i planta alta de 167 m²; l'habitatge esmentat ocupa una superfície solar de 105 m², i la resta de la parcel·la, 1372,81 m², es destina a eixamplaments i zona d'esbarjo.   
Valoració: 586.300,00 €.   
Càrregues: no en consten.  
Bé número 2   
Tipus de bé: finca rústica.  
Tipus de dret: ple domini.  
Localització: part. Cementeri, s/n.  
46396 Alzira València   
Inscripció: Registre d'Alzira   
Tom: 1759. Llibre: 620 de Alzira.   
Foli: 223. Finca: 46551 Inscripció: 3 .  
Descripció: rústica. Parcel·la de terra secà amb alguns garrofers, pins i oliveres, situada al terme d'Alzira, partida del Cementeri, de cabuda 90 àrees i 85 centiàrees; afronta pel nord amb finca de residencial El Racó, SA; sud, resta de la qual se segrega; est, María Quiles i hereus d'Alfredo Suñer i senyors Ferris i Balaguer; i oest, residència El Racó, SA.   
Valoració: 60.859,00 €.  
Càrregues: no en consten.  
Lot núm. 02  
Tipus de subhasta en 1a licitació: 285.212,68 €.  
Trams: 2.000,00 €.   
Depòsit: 57.042,53 €.   
Bé número 1   
Tipus de bé: altres.   
Tipus de dret: ple domini.  
Localització: part. Tarquims, s/n.  
46223 Oliva València.  
Inscripció: Registre Número 1 d'Oliva.   
Tom: 1373. Llibre: 480.  
Foli: 102. Finca: 49067. Inscripció: 1.  
Descripció: urbana: a Oliva, partida Tarquims. Número de propietat horitzontal tres. Local número 7. Superfície construïda 21.09 m². Límits: enfront, est, terreny de la finca total; dreta, ent-nord, central elèctrica; esquerra, sud, nau número sis. Local destinat a manteniment de pou d'aigua, identificat amb el número 7. Consta d'una sola planta diàfana.   
Valoració: 609.138,19 €.  
Càrregues: 323.925,51 €.  
València, 7 de novembre de 2007.- El cap de la Dependència Regional de Recaptació de València: Manuel Cabrera Pardo.